《吴门比月不雨司封使君深闵而精祈俄有佳应谨吟成七言二首聊代谒贺 其二》
宋代·朱长文

一雨欢心几万家，预期舂稻博流霞。低侵沪渎田交岸，高傍支流水满车。

叶幄谩沾桃李实，堤奁暗长芰荷花。丰年阖境浑无事，闲把诗毫放两衙。

作者简介：朱长文（1039—1098）北宋书学理论家；字伯原，号乐圃、潜溪隐夫，苏州吴县人（今属江苏苏州），未冠。